- Hindi News
- National
- अगर नगर निगम हुडा कार्रवाई नहीं करें तो डीसी साहब आप ढहा दो इस तरह के निर्माण
अगर नगर निगम हुडा कार्रवाई नहीं करें तो डीसी साहब आप ढहा दो इस तरह के निर्माण
शहरमें बड़े पैमाने पर अवैध निर्माण हैं और नगर निगम हुडा अधिकारी पिक एंड चूज की नीति अपना रहे हैं। सिफारिशी अवैध निर्माण को छोड़ दिया जाता है। ऐसा खेल तत्काल बंद होना चाहिए। डीसी साहब अगर नगर निगम हुडा अपने-अपने क्षेत्र में अवैध निर्माण नहीं गिराते हैं तो आप ही कार्रवाई शुरू कर दो। ताकि दोनों विभागों के अधिकारियों को सबक मिल सके। मेरे बार-बार कहने के बावजूद अधिकारी कार्रवाई नहीं कर रहे हैं। यह तो चार सौ बीसी है। केंद्रीय राज्यमंत्री कृष्णपाल गुर्जर मंगलवार को जिला विकास समन्वय एवं निगरानी समिति की मीटिंग में खूब भड़के। उन्होंने ग्रेटर फरीदाबाद में बुढ़ैना रोड किनारे कॉप्लेक्स सहित हाईवे किनारे 14/7 में हो रहे अवैध निर्माण के उदाहरण भी दिए। मंत्री ने यहां तक कहा कि प्लॉट के टुकड़े कर दिए गए और उनकी रजिस्ट्री भी हो गईं। यह हैरानी की बात है। डीसी ने मंत्री के आदेश के तुरंत बाद डीटीपीई अनिल डबास को खड़ा किया और कहा अगर हुडा नगर निगम अपने-अपने क्षेत्र में अवैध निर्माण नहीं गिराएंगे तो वे खुद यह काम कर देंगे। डीटीपीई को इस बारे में एक सूची तैयार करने के आदेश भी दिए गए।
केंद्रीय राज्यमंत्री ने कहा कि शहर में आजकल रोड बनने के कुछ समय बाद ही उखड़ जाती हैं। इसलिए उन्होंने ऐसे ठेकेदारों की पेमेंट रोकने के आदेश दिए। सड़क निर्माण में ब्रांडेड कंपनी की ही निर्माण सामग्री के इस्तेमाल करने सड़क बनने के बाद संबंधित पार्षद की रिपोर्ट के बाद ही ठेकेदार की पेमेंट करने के भी निर्देश दिए गए। मंत्री ने डीडीपीओ को निर्देश दिए कि गांव में आईएसआई मार्का टाइल्स का ही प्रयोग करें। मंत्री ने निगम कमिश्नर को आदेश दिए कि नगर निगम में खरीददारी टेंडर प्रक्रिया भी ऑनलाइन हो और जो सबसे कम रेट भरे उसे टेंडर दिया जाए। इस बारे में मेयर सहित सभी अफसरों को पता होना चाहिए ताकि पारदर्शिता बनी रहे।
tgl_Latn sot_Latn hin_Deva hin_Deva hin_Deva hin_Deva